CELEX: 52004PC0426
Language: et
Date: 2004-06-15
Title: Ettepanek nõukogu otsus ühenduse seisukoha kohta assotsiatsiooninõukogus seoses Euroopa-Vahemeremaade lepingu artikli 84 rakendamisega, millega kehtestatakse assotsiatsioon ühelt poolt Euroopa ühenduste ja nende liikmesriikide ning teiselt poolt Maroko Kuningriigi vahel

EUROOPA ÜHENDUSTE KOMISJON
                                                    Brüssel 15.6.2004
                                                    KOM(2004) 426 lõplik
                                         Ettepanek
                                   NÕUKOGU OTSUS
    ühenduse seisukoha kohta assotsiatsiooninõukogus seoses Euroopa-Vahemeremaade
     lepingu artikli 84 rakendamisega, millega kehtestatakse assotsiatsioon ühelt poolt
   Euroopa ühenduste ja nende liikmesriikide ning teiselt poolt Maroko Kuningriigi vahel
                                    (komisjoni esitatud)
ET                                                                                       ET
 ---pagebreak---                                      SELETUSKIRI
   1. Assotsiatsioonilepingud moodustavad Euroopa Liidu ja Barcelona protsessis
      osalevate maade vaheliste suhete õigusliku aluse.
   2. EL suhete kasvav tehniline komplekssus Lõuna-Vahemeremaadega tulenevalt
      Euroopa-Vahemeremaade lepingute elluviimisest ning Euroopa-Vahemeremaade
      partnerluse jätkamisest tingib vajaduse, et nende lepingute institutsioonide töö oleks
      kohandatud EL sõlmitud teiste rahvusvaheliste lepingute tööga. Teiste assotsieerunud
      maade assotsiatsioonikomiteede juures on asutatud alakomiteed partnerluse
      elluviimise ja õigusaktide lähendamise jälgimiseks.
   3. Euroopa-Vahemeremaad, kellega lepingud on jõustunud, taotlevad juba suuremat
      koostööd erinevates valdkondades, mida katavad nendes lepingutes sisalduvad
      arvukad sätted. Käesolevalt on Barcelona protsessi raames käimas teataval arvul
      tegevusi regionaaltasandil, samas kui kahepoolsel tasandil püüavad komisjoni
      talitused rahuldada nende taotlusi ühekaupa ja ühtsustamatult. 1. märtsil 2000. aastal
      jõustunud EL ja Maroko vahelises assotsiatsioonilepingus nähakse ette
      vabakaubandustsooni loomine EL ja Maroko vahel hiljemalt 28. veebruaril 2012.
      Maroko valitsus avaldas korduvalt soovi edasijõudnud staatuse saamiseks suhetes
      ELga („vähem kui liitumine, enam kui assotsieerumine“). Ta leiab nimelt, et
      „vabakaubandustsooni loomine ei ole eesmärk omaette“. Põhieesmärgiks on seatud
      „partnerite majanduste ja ühiskondade suurem omavaheline lävimine ja
      institutsionaalne lähenemine ühisel kokkuleppel loodavate täiendavate
      mehhanismide ja asjakohaste õigusinstrumentide abil“.
   4. EL pädevad asutused kehtestavad raamid, mille piires võib Vahemeremaadega
      suhteid arendada, võttes arvesse Barcelona protsessi terviku sidusust ja tasakaalu.
      Koostöö tugevdamise elluviimise asjakohaseks institutsiooniliseks korralduseks
      otsustas Euroopa Liit juba luua assotsiatsioonikomitee alakomiteed. Maroko on
      esimene Vahemere lõunakalda maa, kellega see raamistik loodi. Alakomiteed
      käivitatakse sedamööda, kuidas pooled lepivad kokku eesmärkide, tingimuste ja
      järgitava programmi suhtes.
   5. 2000. aasta novembri Marseille’i konverentsi järeldustes nõutakse eesmärkide
      laiendamist ja meie suhete süvendamist Vahemeremaadega assotsiatsioonilepingu
      raames. See sisaldab ka praktilisi viiteid institutsioonidele nende lepingute
      elluviimiseks. Nende koosolekute põhjal tehtud järeldustes ja Valencias 2002. aasta
      aprillis kokkulepitud tegevuskavas kinnitatakse ühiselt võetud kohustusi ja
      rõhutatakse vajadust ja tahet tugevdada jõupingutusi inimõiguste edendamiseks
   6. Inimõigused ja põhivabadused on lahutamatuks osaks ja kujutavad põhitahku
      raamistikus, mis reguleerib Euroopa Liidu ja tema Vahemeremaade partnerite
      vahelisi suhteid samal ajal Barcelona protsessi regionaalses/Euro-Vahemeremaade
      partnerluse kontekstis ja kõikide Vahemere partnerriikidega sõlmitud või
      läbirääkimiste järgus olevate kahepoolsete assotsiatsioonilepingute kaudu
   7. Sellest lähtudes teeb komisjon ettepaneku luua ametlikult „Inimõiguste, demokraatia
      ja õigusriigi“ alakomitee lisaks assotsiatsioonilepinguga juba ettenähtud või loodud
      komiteedele ja rühmadele.
ET                                          2                                                ET
 ---pagebreak---    8. Alakomitee korraldus põhineb eesistumisel, mis toimub EL suhtes samade eeskirjade
      järgi, mis on ette nähtud assotsiatsioonikomitee eesistumisele. Arutelude korral
      teemadel, mis ei kuulu ühenduse pädevusse, juhatab alakomiteed nõukogu juhatus,
      kes väljendab ka liikmesriikide seisukohta. Sel juhul on komisjon alakomitee
      koosoleku ajal täievoliliselt kaasatud järgitava liini ja seatavate eesmärkide
      määratlemise töödesse.
   9. Alakomitee eesmärk, kaetavad teemad ja teostusviis on esitatud lisatud
      töökorralduses. Alakomitee ülesandeid ja töökorraldust arutleti mitteametlikult
      Maroko ametiasutustega.
ET                                        3                                             ET
 ---pagebreak---                                               Ettepanek
                                         NÕUKOGU OTSUS
      ühenduse seisukoha kohta assotsiatsiooninõukogus seoses Euroopa-Vahemeremaade
       lepingu artikli 84 rakendamisega, millega kehtestatakse assotsiatsioon ühelt poolt
     Euroopa ühenduste ja nende liikmesriikide ning teiselt poolt Maroko Kuningriigi vahel
   EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artikli 300 lõike 2 teist lõiku,
   võttes arvesse komisjoni ettepanekut1,
   ning arvestades järgmist:
   (1)     Euroopa-Vahemeremaade leping, millega kehtestatakse assotsiatsioon ühelt poolt
           Euroopa ühenduste ja nende liikmesriikide ning teiselt poolt Maroko vahel, sõlmiti 24.
           jaanuaril 2000.
   (2)     Lepingu artiklis 84 sätestatakse, et assotsiatsiooninõukogu võib otsustada lepingu
           rakendamiseks vajalike töörühmade või organite loomise,
   ON TEINUD JÄRGMISE OTSUSE:
                                            Ainus artikkel
   Seisukoht, mille ühendus peab võtma ühelt poolt Euroopa ühenduste ja nende liikmesriikide
   ning teiselt poolt Maroko vahel sõlmitud Euroopa-Vahemeremaade lepinguga asutatud
   assotsiatsiooninõukogus seoses nimetatud lepingu artikli 84 rakendamisega, vastab käesoleva
   otsuse lisas esitatud assotsiatsiooninõukogu otsuse eelnõule.
   Brüssel,
                                                Nõukogu nimel
                                                esimees
   1
           ELT C [ ], , lk .
ET                                                4                                               ET
 ---pagebreak---                                                  LISA
                                                Eelnõu
                    EL/MAROKO ASSOTSIATSIOONINÕUKOGU OTSUS,
              millega luuakse „Inimõiguste, demokraatia ja õigusriigi“ alakomitee.
   EL/Maroko assotsiatsiooninõukogu,
   võttes arvesse Euroopa-Vahemeremaade lepingut, millega kehtestatakse assotsiatsioon ühelt
   poolt Euroopa ühenduste ja nende liikmesriikide ning teiselt poolt Maroko vahel,
   ning arvestades järgmist:
   (1)    Vabakaubandustsooni loomine EL ja Maroko vahel hiljemalt 28. veebruaril 2012.
   (2)    EL suhete kasvav tehniline komplekssus Lõuna-Vahemeremaadega tulenevalt
          Euroopa-Vahemeremaade lepingute elluviimisest ning Euroopa-Vahemeremaade
          partnerluse jätkamisest.
   (3)    Partnerluse prioriteetide elluviimise ja õigusaktide lähendamise jälgimine. EL pädevad
          asutused kehtestavad raamid, mille piires saab Vahemeremaadega suhteid arendada,
          võttes arvesse Barcelona protsessi terviku sidusust ja tasakaalu.
   (4)    Euroopa Liit otsustas juba luua koostöö tugevdamise elluviimise asjakohaseks
          institutsiooniliseks korralduseks assotsiatsioonikomitee alakomiteed.
   (5)    Inimõigused ja põhivabadused on Euroopa Liidu ja tema Vahemere partnerriikide
          vahelisi suhteid reguleeriva raamistiku lahutamatuks osaks ja kujutavad selle
          põhitahku.
   Lepingu artiklis 84 sätestatakse lepingu rakendamiseks vajalike töörühmade ja organite
   asutamine,
   ON TEINUD JÄRGMISE OTSUSE:
                                            Ainus artikkel
   EL/Maroko assotsiatsioonikomitee juurde luuakse „Inimõiguste, demokraatia ja õigusriigi“
   alakomitee ning võetakse vastu selle töökorraldus, mis on esitatud lisas 1.
   Alakomitee töötab assotsiatsioonikomitee alluvuses, kellele ta annab aru iga kord pärast
   komitee koosolekut. Alakomiteel ei ole otsustamisõigust.
   Assotsiatsioonikomitee võtab kõik muud selle tõhusa toimimise tagamiseks vajalikud
   meetmed ja teatab nendest assotsiatsiooninõukogule.
   Käesolev otsus jõustub selle kohaldamise kuupäeval.
   Assotsiatsiooninõukogu nimel
ET                                                 5                                             ET
 ---pagebreak---                                                 LISA 1
                                            Töökorraldus
                                     EL/Maroko alakomitee nr 7
                              Inimõigused, demokraatia ja õigusriik
   1.       Koosseis ja juhatus
   Alakomiteesse kuuluvad Euroopa Komisjoni esindajad ja Maroko valitsuse esindajad ning
   seda juhatavad vaheldumisi mõlemad pooled. Liikmesriike teavitatakse alakomitee
   koosolekutest ja kutsutakse nendes osalema. Euroopa Liidu poolt on arutelude korral, kus
   käsitletakse teemasid/asju, mis ei kuulu ühenduse pädevusse, alakomitee eesistujaks nõukogu
   juhatus, kes väljendab ka liikmesriikide seisukohta. Sel juhul on komisjon alakomitee
   koosoleku ajal täievoliliselt kaasatud järgitava liini ja seatavate eesmärkide määratlemise
   töödesse.
   2.       Roll
   Alakomitee töötab assotsiatsioonikomitee alluvuses, kellele ta annab aru iga kord pärast
   koosolekut. Alakomiteel ei ole otsustamisõigust. Tal on siiski õigus teha ettepanekuid
   assotsiatsioonikomiteele.
   3.       Teemad
   Alakomitee uurib assotsiatsioonilepingu elluviimist alljärgnevalt loetletud sektorites. Ta
   hindab eriti õigusaktide lähendamise, elluviimise ja kohaldamise vallas tehtavaid edusamme.
   Juhtudel, kus see toimub, uurib ta avaliku halduse alast koostööd. Alakomitee hindab
   saavutatud edusamme ja uurib alljärgnevalt loetletud sektorites esineda võivaid probleeme
   ning vajadusel soovitab meetmeid.
   3. a -    Õigusriik, head valitsemistavad ja demokraatia, sealhulgas: demokraatia ja õigusriigi
             tugevdamine; õigussüsteemi sõltumatus ja sellele juurdepääs
   3. b -    Inimõiguste ja põhivabaduste alaste peamiste rahvusvaheliste konventsioonide ning
             kõnesolevate konventsioonidega seonduvate protokollide ratifitseerimine ja
             rakendamine
   3. c -    Haldussuutlikkus ja riigiasutused
   See loetelu ei ole ammendav, kusjuures assotsiatsioonikomitee võib lisada selles
   rakenduskontekstis muid teemasid, kaasa arvatud horisontaalset laadi, nagu statistika, eriti
   seoses regionaalprogrammi kohaldamisega.
   Alakomitee koosolekul võib käsitleda ühe, mitme või kõikide eespool loetletud sektoritega
   seonduvaid küsimusi.
   4.       Sekretariaat
   Euroopa Komisjoni ametnik ja Maroko valitsuse ametnik tegutsevad ühiselt alakomitee
   alaliste sekretäridena.
ET                                                6                                                ET
 ---pagebreak---    Kõik alakomiteed puudutavad avaldused edastatakse alakomitee sekretäridele.
   5.      Koosolekud
   Alakomitee koguneb iga kord, kui asjaolud nõuavad. Istungi võib kokku kutsuda kummagi
   poole taotlusel, mille saadab vastav sekretär, kes edastab taotluse teisele poolele. Teise poole
   sekretär vastab 15 tööpäeva jooksul, arvates alakomitee koosoleku taotluse kättesaamisest.
   Kiireloomuliste toimingute korral võib alakomitee kokku kutsuda lühema tähtaja jooksul
   poolte kokkuleppel. Kõik istungite kokkukutsumise taotlused tuleb koostada kirjalikult.
   Kõik alakomitee koosolekud toimuvad poolte kokkulepitud kuupäeval ja kohas.
   Istungi kutsub kokku kummagi poole puhul vastav sekretär kokkuleppel esimehega. Enne iga
   koosolekut teatatakse esimehele kummagi poole delegatsiooni kavandatav koosseis.
   Poolte nõusolekul võib alakomitee istungitele kutsuda eksperte spetsiifilise informatsiooni
   saamiseks.
   6.      Koosoleku päevakord
   Taotlused alakomitee koosoleku päevakorda võetavate punktide kohta edastatakse alakomitee
   sekretäridele.
   Esimees koostab iga koosoleku jaoks esialgse päevakorra. Alakomitee sekretär edastab selle
   teisele poolele hiljemalt kümme päeva enne koosoleku algust.
   Esialgne päevakord sisaldab punkte, mille kohta sekretärid on saanud nende päevakorda
   võtmise taotluse hiljemalt viisteist päeva enne koosoleku algust. Mõlemad pooled peavad
   tõendavad dokumendid kätte saama vähemalt seitse päeva enne koosolekut. Erakorraliste
   ja/või kiireloomuliste juhtumite puhul võib neid tähtaegu lühendada poolte kokkuleppel.
   Alakomitee kinnitab päevakorra iga koosoleku alguses.
   7.      Koosoleku protokoll
   Koosoleku protokolli koostavad ja kinnitavad mõlemad sekretärid pärast iga koosolekut.
   Alakomitee sekretärid edastavad koosoleku protokolli koopia koos alakomitee ettepanekutega
   assotsiatsioonikomitee sekretäridele ja esimehele.
   8.      Avaldamine
   Juhul kui ei ole teisiti otsustatud, ei ole alakomitee koosolekud avalikud ja nende töid ei tehta
   avalikuks.
ET                                                   7                                               ET
 ---pagebreak---                                                                                              Vorm/04/
                        FINANTSARUANNE
                                                                                             KUUPÄEV: 12.3.04
   1.     EELARVERIDA:                                                                       EELARVE:
   2.     PEALKIRI:
          „Inimõiguste, demokraatia ja õigusriigi“ alakomitee loomine ühelt poolt Euroopa Ühenduse ja selle
          liikmesriikide ning teiselt poolt Maroko Kuningriigi vahelise assotsiatsioonilepingu raames.
   3.     ÕIGUSLIK ALUS:
          EL ja Maroko vahelise assotsiatsioonilepingu artikkel 84
   4.     EESMÄRGID:
          „Inimõiguste, demokraatia ja õigusriigi“ alakomitee loomine
   5.     FINANTSTAGAJÄRJED                               12 KUU              JOOKSEV            JÄRGMINE
                                                          PERIOOD             EELARVEAAST        EELARVEAASTA
                                                                              A                  2005
                                                          (miljonites         2004               (miljonites
                                                          eurodes)            (miljonites        eurodes)
                                                                              eurodes)
   5.0    KULUD
          -        EÜ EELARVE                                                 n/a                n/a
          (TAGASTAMISED/SEKKUMISED)
          -        RIIGIEELARVED
          -        MUUDE SEKTORITE EELARVED
   5.1    TULUD
          -        EÜ OMAVAHENDID
          (MAKSUSTAMISED/TOLLIMAKSUD)
          -        RIIKLIKUD
                                                          2005              2006           -            -
   5.0.1 KULUEELARVE                                                                       -            -
   5.1.1 TULUEELARVE                                                                       -            -
   5.2    ARVUTUSVIIS:
   6.0    KAS PROJEKTI VÕIB RAHASTADA JOOKSVA EELARVE ASJAOMASESSE
          PEATÜKKI KIRJUTATUD VAHENDITEST?                                                              JAH
   6.1    KAS PROJEKTI VÕIB RAHASTADA JOOKSVA EELARVE PEATÜKKIDE
          VAHELISTEST ÜLEKANNETEST?                                                                     JAH
   6.2    KAS ON VAJA LISAEELARVET?                                                                     EI
   6.3    TULEVASTESSE EELARVETESSE EDASIKANTAVAD VAHENDID?                                             EI
   MÄRKUSED:
   Alakomitee koosolekud toimuvad vaheldumisi Brüsselis ja Marokos. Brüsselis toimuvate koosolekute puhul ei
   kavandata lisakulusid lisaks sisekoosolekute kuludele (ei ole tõlget ega eineid). Marokos toimuvate koosolekute
   puhul kaetakse lähetuskulud iga peadirektoraadi selleks kavandatud eelarvereast, võttes arvesse, et alakomitee
   koosolekud toimuvad põhimõtteliselt samal ajal kui teised kalendris ettenähtud koosolekud
ET                                                         8                                                       ET